Απόφαση της Μεικτής Επιτροπής του ΕΟΧ

αριθ. 50/2000

της 28ης Ιουνίου 2000

για τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,

Εκτιμώντας τα ακόλουθα:

(1) Το παράρτημα ΙΙ της συμφωνίας τροποποιήθηκε με την απόφαση αριθ. 1/2000 της Μεικτής Επιτροπής του ΕΟΧ, της 4ης Φεβρουαρίου 2000(1).

(2) Η οδηγία 1999/99/ΕΚ της Επιτροπής, της 15ης Δεκεμβρίου 1999, για την προσαρμογή στην τεχνική πρόοδο της οδηγίας 80/1269/ΕΟΚ του Συμβουλίου περί προσεγγίσεως των νομοθεσιών των κρατών μελών σχετικά με την ισχύ κινητήρος των μηχανοκινήτων οχημάτων(2) πρέπει να ενσωματωθεί στη συμφωνία.

(3) Η οδηγία 1999/100/ΕΚ της Επιτροπής, της 15ης Δεκεμβρίου 1999, για την προσαρμογή στην τεχνική πρόοδο της οδηγίας 80/1268/ΕΟΚ του Συμβουλίου σχετικά με το εκπεμπόμενο διοξείδιο του άνθρακα και την κατανάλωση καυσίμων των μηχανοκινήτων οχημάτων πρέπει να ενσωματωθεί στη συμφωνία(3).

(4) Η οδηγία 1999/101/ΕΚ της Επιτροπής, της 15ης Δεκεμβρίου 1999, για την προσαρμογή στην τεχνική πρόοδο της οδηγίας 70/157/ΕΟΚ του Συμβουλίου σχετικά με το αποδεκτό ηχητικό επίπεδο και τη διάταξη των οχημάτων με κινητήρα(4) πρέπει να ενσωματωθεί στη συμφωνία.

(5) Η οδηγία 1999/102/ΕΚ της Επιτροπής, της 15ης Δεκεμβρίου 1999, σχετικά με την προσαρμογή στην τεχνική πρόοδο της οδηγίας 70/220/ΕΟΚ του Συμβουλίου όσον αφορά τα μέτρα που πρέπει να ληφθούν κατά της ρύπανσης του αέρα από τις εκπομπές των οχημάτων με κινητήρα(5) πρέπει να ενσωματωθεί στη συμφωνία.

(6) Οι προσαρμογές της οδηγίας 70/157/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών που αναφέρονται στον αποδεκτό ηχητικό επίπεδο και στη διάταξη εξατμήσεως των οχημάτων με κινητήρα(6) πρέπει να προσαρμοστούν μετά την προσχώρηση της Αυστρίας, της Φινλανδίας και της Σουηδίας στην Ευρωπαϊκή Ένωση,

ΑΠΟΦΑΣΙΖΕΙ:

Άρθρο 1

Το σημείο 2 (οδηγία 70/157/ΕΟΚ του Συμβουλίου) του κεφαλαίου I του παραρτήματος ΙΙ της συμφωνίας τροποποιείται ως εξής:

1. Προστίθεται η ακόλουθη νέα περίπτωση:

"- 399 L 0101: οδηγία 1999/101/ΕΚ της Επιτροπής, της 15ης Δεκεμβρίου 1999 (ΕΕ L 334 της 28.12.1999, σ. 41)."

2. Στις προσαρμογές α) και β), τα λήμματα για την Αυστρία, τη Σουδία και την Φινλανδία διαφράφονται.

Άρθρο 2

Το σημείο 3 (οδηγία 70/220/ΕΟΚ του Συμβουλίου) του κεφαλαίου Ι του παραρτήματος ΙΙ της συμφωνίας προστίθεται η ακόλουθη περίπτωση:

"- 399 L 0102: οδηγία 1999/102/ΕΚ της Επιτροπής, της 15ης Δεκεμβρίου 1999 (ΕΕ L 334 της 28.12.1999, σ. 43)."

Άρθρο 3

Στο σημείο 42 (οδηγία 80/1268/ΕΟΚ του Συμβουλίου) του κεφαλαίου Ι του παραρτήματος ΙΙ της συμφωνίας προστίθεται η ακόλουθη περίπτωση:

"- 399 L 0100: οδηγία 1999/100/ΕΚ της Επιτροπής, της 15ης Δεκεμβρίου 1999 (ΕΕ L 334 της 28.12.1999, σ. 36)."

Άρθρο 4

Στο σημείο 43 (οδηγία 80/1268/ΕΟΚ του Συμβουλίου) του κεφαλαίου Ι του παραρτήματος ΙΙ της συμφωνίας προστίθεται η ακόλουθη περίπτωση:

"- 399 L 0099: οδηγία 1999/99/ΕΚ της Επιτροπής, της 15ης Δεκεμβρίου 1999 (ΕΕ L 334 της 28.12.1999, σ. 32)."

Άρθρο 5

Τα κείμενα της οδηγίας 1999/99/ΕΚ, 1999/100/ΕΚ, 1999/101/ΕΚ 1999/102/ΕΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.

Άρθρο 6

Η παρούσα απόφαση αρχίζει να ισχύ στις 29 Ιουνίου 2000, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(7).

Άρθρο 7

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 28 Ιουνίου 2000.

Για τη Μεικτή Επιτροπή του ΕΟΧ

Ο Πρόεδρος

F. Barbaso

(1) Δεν έχει ακόμη δημοσιευθεί στην Επίσημη Εφημερίδα.

(2) ΕΕ L 334 της 28.12.1999, σ. 32.

(3) ΕΕ L 334 της 28.12.1999, σ. 36.

(4) ΕΕ L 334 της 28.12.1999, σ. 41.

(5) ΕΕ L 334 της 28.12.1999, σ. 43.

(6) ΕΕ L 42 της 23.2.1970, σ. 16.

(7) Δεν αναφέρονται συνταγματικές απαιτήσεις.